Miks Tumānovs

Miks Tumānovs (s. 7. elokuuta 2001 Riika, Latvia) on latvialainen jääkiekkopuolustaja, joka pelaa Mestis-joukkue Jokereissa.
Ura.
Seuraura.
Tumānovs on HK Lidon kasvatti. Hän voitti kauden 2017–2018 päätteeksi Latvian U18-sarjan mestaruuden. Tumānovs debytoi samalla kaudella myös seuran miesten joukkueessa Latvian toiseksi korkeimmalla sarjatasolla. Hän oli pelipaikataan huolimatta tehoilla 10+4=14 Lidon paras maalintekijä ja kolmanneksi paras pistemies. Tumānovs pelasi myös kolme Latvian Cupin ottelua tehopistein 1+2=3. Kauden 2018–2019 hän pelasi suurimmaksi osaksi Latvian pääsarjaa HS Riiassa, jossa Tumānovs teki 24 runkosarjaottelussa neljä syöttöpistettä. Hän teki pääsarjadebyyttinsä vain 17-vuotiaana 8. syyskuuta 2018 paikallisvastustaja HK Prizma Riikaa vastaan. Tumānovs sai ottelussa yhden kahden minuutin jäähyn. Hän pelasi ison osan kaudestaan myös Venäjän nuorten sarja MHL:ää HK Riian joukkueessa, jossa Tumānovs pelasi kokonaan kauden 2019–2020.
Kauden 2020–2021 Tumānovs pelasi suurimmaksi osaksi HK Riian MHL-joukkueessa, jonka tehokkain puolustaja hän oli tehoilla 4+18=22. Tumānovs pelasi samalla kaudella myös KHL-seura Dinamo Riiassa kymmenen runkosarjaottelua tehden yhden syöttöpisteen. Hän teki KHL-debyyttinsä 1. lokakuuta 2020 Dinamo Minskiä vastaan. Tumānovs sai ottelussa jääaikaa 6.39 minuuttia. Kaudella 2021–2022 hän pelasi KHL:ssä kuusi runkosarjaottelua ilman tehopisteitä. Tumānovs pelasi myös 12 MHL-ottelua HK Riiassa sekä Latvian pääsarjaa HK Zemgalessa tehden 18 runkosarjaottelussa tehot 2+3=5. Hän teki ensimmäisen pääsarjamaalinsa 25. syyskuuta 2021 HK Prizma Riikaa vastaan. KHL:n keskeytettyä runkosarjansa ennenaikaisesti ja Dinamon kauden päätyttyä Tumānovs siirtyi helmikuussa 2022 loppukauden kattavalla sopimuksella Mestis-joukkue Rovaniemen Kiekkoon. Hän voitti kauden päätteeksi Mestis-pronssia. Toukokuussa Tumānovs teki seuran kanssa vuoden mittaisen jatkosopimuksen.
Tumānovs oli kaudella 2022–2023 tehoilla 12+24=36 RoKin toiseksi paras pistemies Heikki Huttusen jälkeen. Hän sijoittui koko Mestiksen puolustajien pistepörssissä kahdeksanneksi. Pudotuspeleissä Tumānovs jakoi joukkueen sisäisen tehotilaston voiton Antti Erkinjuntin kanssa lukemalla +7. Hän voitti kauden päätteeksi Mestis-pronssia. Tumānovs äänestettiin sarjan toiseen tähdistökentälliseen.
Tumānovs siirtyi kaudeksi 2023–2024 1+2-vuotisella sopimuksella SM-liigajoukkue JYPiin. Hän pelasi siellä 48 runkosarjaottelua tehden yhden syöttöpisteen, mutta Tumānovsin rooli jäi kuitenkin pieneksi ja hänen ottelukohtainen peliaikakeskiarvonsa oli vain 5.08 minuuttia. Hän pelasi kauden aikana myös lainalla Mestis-joukkue KeuPa HT:ssä tehden kymmenessä runkosarjaottelussa tehot 3+6=9. Huhtikuussa 2024 JYP käytti Tumānovsin sopimuksessa olleet optiovuodet ja teki kaksivuotisen jatkosopimuksen hänen kanssaan.
Kaudella 2024–2025 Tumānovs pelasi JYPissä 17 runkosarjaottelua tehden yhden maalin. Hän pelasi alkukaudella myös yhden ottelun lainalla KeuPa HT:n Mestis-joukkueessa. Tammikuussa 2025 JYP lainasi Tumānovsin kuukauden mittaisella sopimuksella Mestis-joukkue Tuton riveihin. Yhdeksän päivää myöhemmin hän kävi myös yhden ottelun mittaisella vuokrasopimuksella SM-liigajoukkue Mikkelin Jukureissa paikkaamaan puolustuksen poissaoloja. Siirtorajan kynnyksellä helmikuussa JYP vuokrasi Tumānovsin loppukaudeksi Tutoon. Hän pelasi siellä runkosarjan aikana kaikkiaan 17 ottelua ja voitti joukkueen sisäisen tehotilaston lukemalla +13. Elokuussa Tumānovsin sopimus JYPin kanssa purettiin yhteisymmärryksessä.
Syyskuussa 2025 hän teki loppukauden 2025–2026 kattavan sopimuksen Slovakian Extraligassa pelaavan HC Prešovin kanssa. Kuitenkin jo lokakuussa Tumānovs palasi Suomeen kun hän siirtyi loppukauden kattavalla sopimuksella Mestikseen Jokereihin.
Maajoukkueura.
Tumānovs pelasi alle 20-vuotiaiden IA-divisioonan MM-kilpailuissa vuonna 2020, jolloin hän voitti hopeaa. Tumānovs pelasi myös alle 18-vuotiaiden MM-kilpailuissa vuonna 2019.
Tumānovs valittiin Latvian joukkueeseen vuoden 2025 MM-kilpailuhin, mutta hän ei kuitenkaan pelannut turnauksessa otteluakaan. Yhteensä Tumānovs on pelannut 19 A-maaottelua tehopistein 3+3=6. Hän teki A-maajoukkudebyyttinsä 11. marraskuuta 2021 Tanskan Esbjergissä Norjaa vastaan. Tumānovs edusti myös Latvian alle 23-vuotiaiden maajoukkuetta Three Seas Cupissa vuonna 2021.